El 4 de novembre es presenta la “VIII Milla Urbana de Sagunt”
31 d’octubre 2017

![](/media/eovkemhz/25-post-presentacion-01-c.jpg)  
  

Dissabte que ve, 4 de novembre, tindrà lloc la presentació de la “VIII Milla Urbana de Sagunt”, la qual es realitzarà el dia següent, el diumenge 5 de novembre. La carrera està organitzada de forma conjunta pel departament d'Esports de l'Ajuntament de Sagunt i el centre comercial l’Epicentre. Enguany, el missatge principal de la carrera és la visibilitat de les dones i el seu paper en el món de l'esport, així com la lluita contra la desigualtat de gènere que marca este àmbit.

La presentació de la Milla Urbana serà en l’Epicentre, el dissabte 4 a les 18.30 h, en la planta de restauració. L'objectiu de la presentació és donar a conéixer la competició, les normes i l'organització de l'activitat, així com els mateixos participants que competiran en la categoria d'elit. Entre estos participants destaquen Laura Méndez, Cavaline Nahimana, Esther Guerrero, Víctor Ruíz, Abderrahman El Khayami i Eric Peñalber.

Just després de la presentació de l'esdeveniment, a les 19.00 h, tindrà lloc la projecció del documental “Dones Esportistes: una història en comú”, realitzat per la directora Paqui Méndez, qui va guanyar el premi al Foment de la Visibilitat de l'Esport Femení en la passada Gal·la de l'Esport. Méndez arreplega al documental el testimoni de diverses dones que estan unides per l'esport: Águeda García, Laura Méndez, Ana Roig, Susana Rodríguez, Vicki González, Berta Dabaliña i Teresa Ferri. A més, se serveix d'estes declaracions per fer un anàlisi de la situació de desigualtat de gènere en el panorama esportiu. Tot seguit s'obrirà una taula redona amb la directora.

**Torna la Milla Urbana a Sagunt**

Després de quasi 10 anys sense realitzar-se, la “VIII Milla Urbana de Sagunt” torna amb una causa com a base: la lluita contra la desigualtat de gènere.

L'esdeveniment estarà obert a la participació d'esportistes de totes les edats, des de prebenjamins (1/4 de milla) fins a veterans. A més tindrà lloc el Campionat Autonòmic Absolut, on participaran esportistes d'elit. Una de les més importants novetats d’esta edició, coincidint amb la mentalitat de la mateixa carrera, serà l'equitat en els premis tant per a la categoria masculina com la femenina.

Les inscripcions estan obertes i es poden per e-mail a [m.ripolles@aytosagunto.es](mailto:m.ripolles@aytosagunto.es). Els atletes federats han de registrar-se a través de la intranet de la Federació d'Atletisme de la Comunitat Valenciana.  

*   [](http://www.facebook.com/sharer.php?u=https://aytosagunto.es/va/actualitat/el-4-de-novembre-es-presenta-la-viii-milla-urbana-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-4-de-novembre-es-presenta-la-viii-milla-urbana-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-4-de-novembre-es-presenta-la-viii-milla-urbana-de-sagunt/ "Linked In")
*   [](mailto:?body=https://aytosagunto.es/va/actualitat/el-4-de-novembre-es-presenta-la-viii-milla-urbana-de-sagunt/)